**VIROVITIČKO-PODRAVSKA ŽUPANIJA** sa sjedištem u Virovitici, Trg Ljudevita Patačića 1, OIB\_\_\_\_\_\_\_\_\_\_\_\_\_ zastupana po obnašateljici dužnosti župana Sanji Bošnjak, univ. spec. oec. (u daljnjem tekstu: davatelj najma)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_\_\_\_\_\_ulica i kbr.

(dalje u tekstu: korisnik najma)

zaključili su današnjim danom sljedeći

**UGOVOR**

**o međusobnim pravima i obvezama u svezi sufinanciranja troškova provedbe Programa povećanja energetske učinkovitosti i zaštite okoliša „SOL SICCUS TOBACUM – Instalacija solarnih kolektora na postrojenjima za sušenje duhana“**

**Članak 1.**

Ovaj Ugovor zaključuje se na temelju Odluke obnašateljice dužnosti župana Virovitičko-podravske županije Klasa:\_\_\_\_\_\_\_\_\_\_\_\_\_, Ur. broj:\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_ 2016. godine o odabiru korisnika najma za poticanje mjera energetske učinkovitosti - instalacija solarnih kolektora na postrojenjima za sušenje duhana prema Programu povećanja energetske učinkovitosti i zaštite okoliša „SOL SICCUS TOBACUM – Instalacija solarnih kolektora na postrojenjima za sušenje duhana“.

**Članak 2.**

Ugovorne strane suglasno utvrđuju da je predmet sufinanciranja definiran Pravilnikom za provedbu Programa povećanja energetske učinkovitosti i zaštite okoliša „SOL SICCUS TOBACUM – Instalacija solarnih kolektora na postrojenjima za sušenje duhana“ (u daljnjem tekstu: Pravilnik) te Javnim pozivom za sudjelovanje u provedbi Programa instalacije solarnih kolektorskih sustava na postrojenjima za sušenje duhana na području Virovitičko-podravske županije (u daljnjem tekstu: Javni poziv).

**Članak 3.**

Ugovorne strane suglasno utvrđuju:

1. da je korisnik najma podnio prijavu na Javni poziv dana\_\_\_\_\_\_\_\_ 2016. godine te da je temeljem podataka iz popunjenog obrasca prijave stekao uvjete za instaliranje \_\_\_\_\_\_ solarna kolektora na postrojenju za sušenje duhana u svom posjedu,
2. da se korisnik najma bavi organiziranom proizvodnjom duhana u nekom od oblika iz članka 3. Pravilnika te da ima ugovorenu proizvodnju duhana prema ugovoru zaključenom sa \_\_\_\_\_\_\_\_\_\_\_\_\_\_\_ ,
3. da korisnik najma posjeduje izgrađeno postrojenje za sušenje duhana na kojemu se planira instalirati solarni kolektorski sustav na lokaciji u \_\_\_\_\_\_\_\_\_\_\_\_\_\_\_\_\_\_\_\_.
4. da korisnik najma planira koristiti instalirati solarni kolektorski sustav za pripremu potrošne tople vode u vlastitom domaćinstvu na obiteljskoj kući a koja se nalazi na lokaciji u \_\_\_\_\_\_\_\_\_\_\_\_\_\_\_\_\_\_\_\_ .

**Članak 4.**

Korisniku najma odobrava se korištenje\_\_\_\_\_ (jednog/dva) solarna kolektora ukupne vrijednosti od \_\_\_\_\_\_\_\_\_\_\_ kuna ( slovima:\_\_\_\_\_\_\_\_\_\_\_\_\_\_\_\_\_\_) pri čemu:

1. Fond za zaštitu okoliša i energetsku učinkovitost sudjeluje sa \_\_\_% odnosno sa ukupno \_\_\_\_\_\_\_\_\_\_\_ kuna(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),
2. davatelj najma u ukupnoj vrijednosti sudjeluje sa \_\_ %, odnosno sa ukupno \_\_\_\_\_\_\_\_\_\_\_\_ kuna (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),
3. korisnik se obvezuje isplatiti vrijednost najma od \_\_\_\_\_\_\_\_\_\_kuna (slovima:\_\_\_\_\_\_\_\_\_\_\_\_) kroz razdoblje od 10 godina, u jednakim godišnjim iznosima, s time da je prvu godišnju ratu dužan platiti prilikom potpisa ovog Ugovora, a narednih godina svaku sljedeću ratu najkasnije do 30.06. svake godine do isplate davatelju najma uplatom u korist žiro računa Proračuna Virovitičko-podravske županije broj: \_\_\_\_\_\_\_\_\_\_\_\_\_\_\_\_\_\_ poziv na broj: \_\_\_\_\_\_\_\_\_\_\_\_.

**Članak 5.**

Proizvedenu energiju korisnik sustava obvezuje se koristiti primarno za sušenje duhana.

Ukoliko će se sustav dodatno koristiti i za potrebe pripreme potrošnje tople vode u vlastitom domaćinstvu, korisnik se obvezuje proizvedenu energiju koristiti sekundarno u svrhu navedenog.

**Članak 6.**

Instalacija solarnog/ih kolektora na postrojenju za sušenje duhana korisnika sustava može izvoditi samo ovlašteni dobavljač izabran u postupku javne nabave prema odluci davatelja najma.

**Članak 7.**

Davatelj najma u dogovoru sa isporučiteljem solarnog kolektorskog sustava i korisnikom najma utvrdit će vrijeme i mjesto instalacije o čemu će se sastaviti zapisnik na licu mjesta, a jedan primjerak o obavljenoj instalaciji dostaviti davatelju najma.

**Članak 8.**

Korisniku najma daje se u najam instalirani solarni kolektorski sustav u trajanju od 10 (deset) godina s mogućnošću da unutar ovog roka ali ne prije pet godina najma prestane sa njegovim korištenjem ako ga on više neće koristiti za svrhe određene ovim Ugovorom.

Prvih 10 godina sustav je u vlasništvu davatelja najma, a po isteku roka od 10 godina instalirani solarni kolektorski sustav postaje vlasništvo korisnika najma.

**Članak 9.**

Korisnik najma obvezuje se da će instalirani solarni kolektorski sustav koristiti u skladu sa njegovom namjenom, uputama proizvođača i u svrhe određene ovim Ugovorom te postupati s njim pažnjom dobrog gospodara.

Za vrijeme njegova korištenja korisnik najma dužan je snositi troškove investicijskog i tekućeg održavanja, amortizacije instaliranog solarnog kolektorskog sustava te troškove osiguranja ovog sustava.

Korisnik najma dužan je na poziv davatelja najma omogućiti njegovom nadležnom tijelu provedbu nadzora nad korištenjem instaliranog solarnog kolektorskog sustava.

**Članak 10.**

Korisnik najma se obvezuje da će, u slučaju prestanka korištenja instaliranog solarnog sustava za svrhu određene ovom Ugovorom unutar roka najma iz članka 8. ovog Ugovora o toj namjeri izvijestiti Županiju.

U slučaju iz st.1. ovog članka korisnik najma može:

* u cijelosti i bez odgode nadoknaditi preostali dio vrijednosti isporučenog i instaliranog kolektorskog sustava umanjenog za pripadajući iznos amortizacije u kom slučaju instalirani solarni kolektorski sustav postaje njegovo vlasništvo,
* predati Županiji instalirani solarni kolektorski sustav u uporabljivom stanju pri čemu snosi troškove njegove demontaže i prijevoza na skladište davatelja najma bez prava na bilo kakvo potraživanje prema Županiji.

**Članak 11.**

Korisnik najma se obvezuje da će po instalaciji solarnog kolektorskog sustava, na vidljivo mjesto istaknuti trajnu ploču s oznakom „Zajedno čuvamo okoliš – sufinancirano sredstvima Fonda za zaštitu okoliša i energetsku učinkovitost“ i logotipom Fonda za zaštitu okoliša i energetske učinkovitosti.

**Članak 12.**

Ovaj Ugovor stranke zaključuju u dobroj vjeri te se obvezuju po potrebi izvještavati jedna drugu o svim okolnostima koje utječu na korištenje sustava.

**Članak 13.**

Na sva pitanja koja nisu uređena ovim Ugovorom primjenjuju se odredbe Zakona o obveznim odnosima.

Eventualne sporove proistekle iz primjene ovog ugovora, ugovorne strane su suglasne da će rješavati mirnim putem, a u slučaju da mirno rješavanje ne uspije, ugovara se nadležnost Općinskog suda u Virovitici.

**Članak 14.**

Ugovor je sastavljen u četiri (4) jednaka primjerka od kojih svaka strana zadržava dva (2) primjerka. Ugovor stupa na snagu danom potpisa obiju strana.

**U Virovitici,\_\_\_\_\_\_\_\_\_\_\_ 2016. godine**

**KORISNIK NAJMA VIROVITIČKO-PODRAVSKA ŽUPANIJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
|  | **OBNAŠATELJICA DUŽNOSTI ŽUPANA**  **Sanja Bošnjak, univ. spec. oec.** |